ПРОЕКТ!             
Н А Р Е Д Б А
за реда и условията за издаване на разрешение за поставяне на
временни преместваеми обекти и елементи на градското обзавеждане

ГЛАВА ПЪРВА. 
ОБЩИ РАЗПОРЕДБИ
Чл.1(1) Тази наредба урежда реда и условията за разполагане и премахване на преместваеми обекти (ПО) и елементи на градското обзавеждане в общински, държавни и частни терени, за осъществяване на търговски и други обслужващи дейности. С наредбата се регламентират и видът, предназначението и изискванията към оформлението и поставянето на тези обекти.
(2) Преместваемите обекти и елементите на градското обзавеждане трябва да отговарят на устройствените и строителните правила за безопасност и за формиране на благоприятна жизнена среда и добър естетически облик на община Долни чифлик.
(3) Преместваеми обекти са: павилиони, каравани, маси, сергии, колички, машини и хладилни витрини за сладолед, автомати за кафе, напитки, закуски и други; спирки на масовия градски транспорт, спортни, атракционни и детски съоръжения, тоалетни кабини, телефонни кабини, кабини за охрана на паркинги и други подобни обекти, които не са трайно свързани с терена.
(4) Елементи на градското обзавеждане са: слънцезащитни съоръжения, и пейки, осветителни тела, съдове за събиране на отпадъци, чешми, фонтани, часовници и други подобни обекти за обществено ползване, които не са трайно свързани с терена. 
(5) Обектите по ал. 3 могат да се свързват с инженерни мрежи, когато одобряващият орган прецени, че това е целесъобразно, посредством временни връзки. Това обстоятелство се вписва задължително в разрешението за поставяне.
 Чл.2(1) Преместваемите обекти в общински и държавни имоти се разполагат въз основа на схеми (скици), одобрени от Главния архитект на община Долни чифлик на основание чл. 56, ал. 2 от ЗУТ, при спазване на устройствените, архитектурно-художествените, инженерно-техническите и санитарно-хигиенни норми и изисквания за формиране на благоприятна жизнена среда. В изготвената схема (скица) за разполагане всеки преместваем обект фигурира под точно определен номер.
(2) В случаите, когато преместваемите обекти и елементите на градското обзавеждане  се поставят в близост до транспортни улици, Главният архитект одобрява схемите (скиците) след съгласуването им със Сектор „Пътна полиция”. 
Чл.3 Не са предмет на тази наредба временните строежи по параграф 17, ал.1 от преходните разпоредби на Закона за устройство на територията. 
Чл.4 За поставените преместваеми обекти и елементи на градското обзавеждане върху общинска земя се заплащат такси по Наредбата  за определянето и администрирането на местните такси и цени на услуги на територията на общината.
Чл.5(1) Допуска се групиране на не повече от пет модула в един обект.
(2) В частните поземлени имоти се разрешават не повече от 6 модула, при спазване на отстоянията от съседните поземлени имоти. 
				
				ГЛАВА ВТОРА. 
		ВИДОВЕ ПРЕМЕСТВАЕМИ ОБЕКТИ
Чл.6(1) По своето предназначение и вид преместваемите обекти са:
1.	Обслужващи търговията и услугите:
1.1.	Павилион – самостоятелен търговски обект или търговски модул с площ до 20 кв.м;
1.2.	Каравана – подвижно търговско съоръжение, придвижвано от собствена или чужда тяга;
1.3.	Маса – търговски плот с площ до 2 кв.м;
1.4.	Сергия – търговски плот с площ до 5 кв.м;
1.5.	Количка – подвижно търговско съоръжение с площ до 1.5 кв.м;
1.6.	Машини и хладилни шкафове за сладолед, автомати за кафе, напитки, закуски и други;
1.7.	Слънцезащитни устройства – сенници, чадъри, тенти и други.
2.	Обслужващи транспорта:
2.1.	Спирки на междуселищния транспорт;
3.	Обслужващи отдиха:
3.1.	спортни съоръжения;
3.2.	атракционни съоръжения;
3.3.	детски съоръжения.
4.	За социални дейности:
4.1.	тоалетни кабини;
4.2.	телефонни кабини;
4.3.	кабини за охрана на паркинги.
5.	Други обекти по смисъла на чл. 56, ал. 1 от ЗУТ с площ не по-голяма от 20 кв. метра. Ограничението не се отнася за атракционни обекти (цирк, лунапарк и други), както и за засенчващи мрежи против градушка, насекоми и др.
(2) По своя характер преместваемите обекти са:
1.	С унифициран дизайн – промишлен продукт, предназначен за серийно производство.
2.	С индивидуален дизайн – предназначен за единично производство, съобразено със спецификата на градската среда.
Чл.7.(1) Преместваемите обекти, по чл.5, ал.1, т.1, могат да бъдат предназначени само за продажба на стоки и извършване на услуги, както следва:
1.	Дребни пакетирани хранителни стоки;
2.	Печатни произведения;
3.	Цветя;
4.	Ядки;
5.	Сладолед;
6.	Кафе и закуски;
7.	Плодове и зеленчуци;
8.	Фишове за тото и лотарийни билети;
9.	Стоки, свързани с честване на празници;
10.	Парфюмерийни и козметични промишлени стоки;
11.	Дребни промишлени стоки;
12.	Услуги от битов характер.
(2) Продажбата на посочените стоки и услуги се допуска само ако те отговарят на изискванията на РИОКОЗ и РВМС.
				
				ГЛАВА ТРЕТА. 
РЕД ЗА ПОСТАВЯНЕ НА ПРЕМЕСТВАЕМИ ОБЕКТИ И 
        ЕЛЕМЕНТИ НА ГРАДСКОТО ОБЗАВЕЖДАНЕ
Чл.8. Преместваемите обекти се разполагат върху терени – публична и частна общинска собственост при спазване изискванията и ограниченията на настоящата наредба.
Чл.9(1) Цялостната схема (скица) за разполагане се изготвя за територията на община Долни чифлик върху картен материал в М 1:1000. На нея се обозначават местата за разполагане на единични обекти и зоните за разполагане на групи обекти, както и видът и предназначението на преместваемите обекти.
(2) Подробната схема (скица) за разполагане се изготвя за всеки единичен обект, както и за обекти,  разположени в група върху извадка от кадастъра с нанесени подземни съоръжения в М 1:1000. На тези схеми (скици) се нанасят размерите на преместваемите обекти и необходимите отстояния между тях.
(3) Схемите (скиците) по ал. 1 и ал. 2 се изработват служебно от служители на дирекция УТТТОС или от лицензиран проектант, съгласувано с главния архитект на общината с указани изисквания за вида на конструктивното изпълнение и фасадното оформление на обектите.
Чл.10.(1) Цялостната и подробните схеми за разполагане се съгласуват задължително със специализираните контролни органи и експлоатационните дружества. Изключение се прави за разполагане в урегулирани поземлени имоти, за които има вече разкрити партиди за ползване на ел. енергия и питейна вода.
(2) За общински имоти схемата (скицата) се одобрява от Главният архитект на общината след съгласуване с общинска експертна комисия по ПО. Ползвателите на преместваеми обекти се определят от комисия в състав от 3 общински съветници, определени от председателя на ОбС гр. Долни чифлик, служител от дирекция УТТОС и юрист от дирекция АПИО, назначена със заповед на Кмета на Общината. На заседанията на комисията присъства и Главният архитект на общината. Председателят на комисията е общински съветник, избран от комисията. Комисията взема решение при присъствие на повече от половината от членовете, като поне двама от тях са общински съветници. Комисията разглежда всички случаи като при вземане на решенията си се води от предварително приети на заседание критерии, като с предимство се ползват граждани с неравностойно положение (хора с увреждания), представили доказателства при съответния ред. Постъпилите в деловодството на общинска администрация заявления се докладват пред комисията от представител на общинска администрация.
(3) Комисията е постоянно действащ орган.
(4)	Комисията се произнася в 7-дневен срок от заседанието по подадените заявлeния.
(5)	 За решенията на комисията се води и съставя протокол, който се изнася на видно място в сградата на общинска администрация в 7-дневен срок от заседанието й.
(6)	За държавните имоти схемата (скицата) се одобрява от Главния архитект на общината след съгласуване със съответната централна администрация, която стопанисва имота, а в останалите случаи с областния управител.
(7)	Съгласуването по предходните алинеи става служебно.
(8)	Изменения в схемите (скиците) за поставяне се правят по реда на създаването им.
Чл.11.(1) Поставяне на преместваеми обекти се извършва въз основа на разрешение за поставяне.
(2) Искане за издаване на разрешение за поставяне се отправя до Кмета на община Долни чифлик.
(3) За имоти, които не са общинска собственост, искане за разрешение за поставяне се отправя от: 
1. Собственика на имота;
2.	Лице, имащо сключен договор за наем със собственика на имота или с изрично писмено съгласие от собственика на имота; 
Чл.12. (1) За разполагане на ПО се подава писмено заявление по образец в Центъра за услуги и информация на община Долни чифлик.
(2) Към заявлението се прилагат следните документи: 
1. Удостоверение за актуално състояние на фирмата (в случай че е търговец по смисъла на ТЗ).
2.	Документ за собственост на имота (за поставяне на ПО в частни имоти).
3.	Копие на договор за наем със собственика на имота или изрично писмено съгласие от собственика на имота; 
4.	Нотариално заверено пълномощно, в случай че заявлението е от лице, имащо представителни функции, делегирани му от собственика.
5.	Снимка на подобен обект и/или кратко описание на конструктивното изпълнение и фасадното оформление на обектите.
6.	Схемата (скицата) по чл. 9, ал. 2.
Чл.13. (1) Разрешението за поставяне на ПО се издава от Главния архитект на общината след предварително съгласуване с общинската експертна комисия по ПО, отразено в протокола по чл.10, ал. 5. Разрешението се издава на името на ползвателя на ПО, като в разрешението задължително фигурира и името на собственика на терена.
(2) Разрешението за поставяне по ал.1 се издава в четиринадесетдневен срок от изтичане на срока по чл.10, ал.5. 
(3) Разрешение за поставяне на преместваеми обекти за търговия и други в частни поземлени имоти, собственост на физически или юридически лица, различни от държавата и общините, се издава на името на собственика от Главния архитект на общината за срок до 3 години.
(4) Разрешенията за поставяне се издават по образец, одобрен от Кмета на общината, като в него задължително се посочват:
1.	Номер на разрешение за поставяне, номер на позиция в схемата (скицата) и дата на издаване;
2.	Имената на ползвателя и собственика на терена;
3.	Вид и дейност на обекта;   
4.	Вид на конструкцията и изисквания към фасадното оформление на обекта;
5.	Площта от терена, предмет на разрешението за поставяне на обекта за търговия и местонахождението му, указано точно върху одобрената схема (скица);
6.	Размерът на таксата за ползване на тротоари, площади и др., определена с Наредба за определяне и администриране на местните такси и цени на услуги на територията на Община Долни чифлик, както и срока за ползване;
7.	Задълженията на ползвателя, включително поддръжката и хигиената на прилежащите площи;
8.	Основанията, при които се отменя издаденото разрешение и случаите при които се премахва обектът;
9.	Предвидени санкции по смисъла на ЗУТ и тази наредба;
(5) В преместваемия обект за търговия задължително се поставя копие от разрешението по  ал. 4, заверено за вярност от ползвателя на обекта.
Чл.14.(1) Поставянето на маси със столове за консумация пред заведенията за хранене и развлечения се извършва по реда на чл. 12, ал. 2, като към документите се добавя и  удостоверение за категоризация на заведенията за хранене и развлечения.
(2) Разрешенията за поставяне на преместваемите обекти по ал.1 се издават след заплащане на таксата по Наредбата за определянето и администрирането на местните такси и цени на услуги на територията на община Долни чифлик.
Чл.15. Разрешение за поставяне на преместваеми обекти в имоти,  държавна собственост се издават от Кмета на общината или упълномощено от него лице при спазване изискванията на тази наредба и представяне на доказателства за правни основания за заемане на държавния терен.
Чл.16.(1) Разрешение за поставяне за елементи на градското обзавеждане се издава само за обществени и/или общодостъпни пространства въз основа на схема за поставяне или на скица с указан начин на поставяне.
(2) Разрешението за поставяне по ал. 1 може да бъде и за група елементи на градското обзавеждане. Разрешения за поставяне на ПО в недвижими имоти – паметници на културата, се издават въз основа на схема (скица), одобрена от Главния архитект след съгласуване с Националния институт за паметниците на културата.
				
				ГЛАВА ЧЕТВЪРТА. 
РЕД ЗА ПРЕМАХВАНЕ НА ПРЕМЕСТВАЕМИ ОБЕКТИ ЗА 				ТЪРГОВСКИ И ДРУГИ ОБСЛУЖВАЩИ ДЕЙНОСТ

Чл.17. Разрешенията за поставяне на преместваеми обекти се отнемат със заповед на Кмета на общината и обектите се премахват,  когато:
1. не се ползват от лицето, на което е разрешено поставянето;
2. са поставени в чужд имот без правно основание или правното основание за издаване на разрешението за поставяне е отпаднало;
3. не са спазени клаузите, включени в разрешението за поставяне на преместваеми обекти за търговия;
4. плащанията на дължимата месечна такса се забавят за срок от 2 (два) месеца;
5. ПО е разположен извън мястото по одобрената схема (скица);
6. срокът за поставяне, посочен в разрешителното е изтекъл;
7. са налице незаконни: преустройство, промяна на предназначение, пристрояване и надстрояване на преместваеми обекти;
8. ПО не отговарят на правилата и нормативите за устройство на територията.
9. има реализация на инвестиционни проекти,  осигуряващи достъпна транспортно-комуникативна среда;
10. е възникнала инвестиционна инициатива за застрояване на терена.
Чл.18. (1) Процедурата по премахване започва със съставяне на констативен акт, установяващ обстоятелствата по чл.17, от служители по чл.23 в
седемдневен срок от констатиране на нарушението.
(2) Констативният акт се връчва на собствениците на обектите, които могат да направят възражение в тридневен срок от връчването му.
(3) В седемдневен срок от връчването на констативния акт Кметът на общината издава заповед за премахване на обекта.
(4) Когато собственикът на ПО, поставен в чужд имот, е неизвестен, констативният акт се връчва на собственика на имота. В този случай със заповедта по ал. 3 кмета на Общината задължава собственика на имота да го премахне за своя сметка.
(5) Когато собственикът на ПО, поставен в имот – общинска собственост, е неизвестен, констативният акт и заповедта за премахване се поставят на видно място върху обекта в присъствието на двама свидетели и на определените за това места в сградата на общината или кметството.
(6) В заповедта по ал. 3 кмета на Общината определя срок за премахване на обекта и разпорежда на дружествата, доставчици на  вода и енергия, да прекратят доставките до определения за премахване обект.
(7) При неспазване на срока за премахване, определен в заповедта по ал. 3, обектът се премахва принудително от общината като разходите са за сметка на собственика на обекта.
(8) При необходимост принудителното изпълнение на заповедта по ал. 3 се осъществява със съдействието на полицията.

				 ГЛАВА ПЕТА. 
               ПРИНУДИТЕЛНО ИЗПЪЛНЕНИЕ НА ЗАПОВЕД
                               ЗА ПРЕМАХВАНЕ НА ВПО

Чл.19.(1) В дирекция УТТТОС се води регистър на издадените заповеди по реда на чл. 57а от ЗУТ, в който отразяват датата на влизането им в сила, срокът за тяхното изпълнение, допуснато ли е предварително изпълнение, както и други важни обстоятелства във връзка с тях. В случай че заповедта по 57а от ЗУТ не е била обжалвана, в тридневен срок след изтичане на срока за доброволно изпълнение, определен със заповедта за премахване, се извършва проверка по изпълнението и от длъжностни лица при община Долни чифлик, за което се съставя констативен протокол (приложение № 1). В случай на обжалване и потвърждаване на заповедта от съда, проверката се извършва в едномесечен срок от влизане в сила на съдебното решение.
(2) В едноседмичен срок от съставяне на протокола по ал. 1 от  упълномощени със заповед на кмета на община Долни чифлик служители провеждат предварително проучване на ВПО относно начина на изпълнение на премахването, срока за изпълнение и необходимите средства (по количествено-стойностна сметка), резултатите от което се оформят в протокол (приложение № 2).
(3) В едноседмичен срок от съставянето на протокола по ал. 2 се пристъпва към откриване на процедура по ЗОП за избор на изпълнител или към премахване на обекта от избрания от общината изпълнител.
(4) Кметът на общината определя датата и часа на принудителното изпълнение, за което уведомява всички заинтересувани лица, експлоатационни предприятия и органите на МВР.
(5) Преди започване на действията по принудителното изпълнение на заповедта за премахване с цел обезопасяване площадката на ВПО се огражда със сигнални ленти на община Долни чифлик.
(6) При принудителното изпълнение на заповедта за премахване на ВПО органите на общината и изпълнителят могат да използват специалните средства, посочени в чл. 223, ал. 3 от ЗУТ.
(7) На определената дата и час изпълнителят на заповедта за принудително изпълнение на заповедта за премахване на ВПО в присъствието на представители на общинската администрация, на експлоатационните дружества и органите на МВР съставят протокол за състоянието на ВПО преди започването на принудителното изпълнение на заповедта за премахване (приложение № 3).
(8) В случаите, когато ВПО не е освободен доброволно от наличните малотрайни, пожаро- и взривоопасни материали, продукти, химически вещества, съоръжения, обзавеждане, оборудване и друго движимо имущество, се пристъпва към принудително освобождаване на ВПО. Изнесеното движимо имущество се оставя на отговорно съхранение в помещение, определено от кмета на община Долни чифлик, като за наличността му от служителите на общината се съставя опис за вида, количеството и състоянието му при изнасянето в присъствието на служители по чл. 223 ал. 2 от ЗУТ и представители на МВР.
 (9) Премахването на ВПО се ръководи от представител на изпълнителя на заповедта за принудително премахване на ВПО, избран по реда на ЗОП, който е технически правоспособно лице и се извършва съгласно становище на инженер-конструктор и представен конструктивен проект, в случаите когато такъв е необходим, както и след преустановено захранване с вода, електрическа енергия, топлинна енергия, отвеждане на отпадъчните води и др. В процеса на премахване изпълнителят е длъжен да спазва нормите по противопожарна безопасност, хигиена и безопасност на труда, като носи отговорност за причинени материални щети и увреждане на трети лица.
(10) След изпълнението на заповедта за принудително премахване на ВПО се съставя протокол (приложение № 4) от представителя на изпълнителя в присъствието на представители на община Долни чифлик – служители по чл. 223 от ЗУТ, представители на експлоатационните дружества и органите на МВР. 
Чл.20.(1) За извършените разходи по принудително изпълнение на заповедта за  премахване на ВПО, представители на общината и изпълнителя на заповедта съставят протокол (приложение № 5), въз основа на който  вземането на общината  се събира по реда на Гражданскопроцесуалния кодекс.
(2)  Когато собственикът на ВПО е неизвестен, разходите по премахването са за сметка на общинския бюджет. 
(3)  Ежегодно в бюджета на общината се предвиждат средства за финансиране на разходите по принудително изпълнение на заповеди за прехване на ВПО.

				ГЛАВА ШЕСТА. 
   АДМИНИСТРАТИВНО-НАКАЗАТЕЛНИ РАЗПОРЕДБИ 
Чл.21. Наказва се с глоба от 50 (петдесет) до 300 (триста) лева, а едноличен търговец или юридическо лице – с имуществена санкция от 100 (сто) до 1000 (хиляда) лева този, който/което:
1.	извършва дейност по поставяне на ПО в нарушение (отклонение) от настоящата наредба;
2.	не изпълни писмено нареждане на административен орган по реда на тази наредба;
3.	премахне, унищожи или допусне премахване или унищожаване на ВПО без разрешение на компетентните органи;
4.	постави незаконно ВПО и не го напусне, след като бъде писмено предупреден от административния орган, че извършва незаконна дейност;
5.	не извърши възстановителни работи и не отстрани за своя сметка нанесените повреди вследствие на осъществената от него незаконна дейност;
6. не изпълни в определения срок заповед по чл. 18, ал.3 за премахване на незаконно поставено ВПО. 
Чл. 22.(1) За други нарушения по тази наредба, ако деянието не подлежи на по-тежко наказание, се налага глоба в размер до 50 (петдесет)  до 300 (триста) лв., а на едноличните търговци или юридическите лица - имуществени санкции в размер от 100 (сто) до 1 000 (хиляда) лева.
(2) При повторно нарушение се налагат предвидените глоби и имуществени санкции в чл. 21  и чл. 22, ал. 1.
Чл.23. Нарушенията по тази наредба се установяват от служители надлежно оправомощени със заповед на Кмета на община Долни чифлик. Наказателните постановления се издават от Кмета на община Долни чифлик. 
Чл.24. Установяването на нарушенията и издаването на наказателни постановления се извършва по реда на ЗАНН.
ПРЕХОДНИ И ЗАКЛЮЧИТЕЛНИ РАЗПОРЕДБИ
§1. Настоящата наредба е приета от Общинския съвет - Долни чифлик на основание чл. 21, ал. 2 от Закона за местното самоуправление и местната администрация във връзка с чл.56, ал.2 от Закона за устройство на територията с Решение № ……. от Протокол № ………….. година и отменя досега действащата Наредба за реда  за поставяне и експлоатация на преместваеми съоръжения по чл.56 от ЗУТ и използване на площи за строителни площадки по чл.157, ал.5 от ЗУТ на територията на община Долни чифлик, приета с решение № …….. г. на Общински съвет – Долни чифлик.
§2.Наредбата влиза в сила от ……. година.
§3. Организацията по прилагане и контрола за изпълнение на тази наредба се възлага на Кмета на община Долни чифлик.
§4 . „Повторно” е нарушението, извършено в срок до една година от влизане в сила на наказателното постановление, с което на нарушителя е наложено наказание за същото по вид нарушение.

Приложение № 1 към чл. 19, ал. 1

КОНСТАТИВЕН ПРОТОКОЛ
№ .................................

Днес, .................. г., работна група в състав: 
1. .......................................................................... на длъжност.................................................

2. .......................................................................... на длъжност.................................................
  
3. .......................................................................... на длъжност.................................................

в присъствието/отсъствието на адресата/адресатите на заповедта: ...................................
............................................................................ извърши проверка относно изпълнението     на Заповед № ............/............................... г. на кмета на община Долни чифлик 
за премахване на ВПО:….…………....................................................................................., 
изграден в ..............................................................................................................................., 
При проверката се установи: ................................................................................................. 
............................................................................................................................................ 

Съставили: 

1. ......................... (..........................................................) 

2. ......................... (..........................................................) 

3. ......................... (..........................................................)

Приложение № 2 към чл. 19, ал. 2

ПРОТОКОЛ
за предварително проучване на принудителното изпълнение на заповед за премахването на ВПО

Днес, ............ г., работна група в състав: 
1. .......................................................................... на длъжност..............................................

2. .......................................................................... на длъжност...............................................
  
3. .......................................................................... на длъжност...............................................

4. .......................................................................... на длъжност...............................................

след като се събра и обсъди резултатите от извършеното проучване относно начина на 
принудителното изпълнение, срока за изпълнение и необходимите средства и други,
относно ВПО:………………....................................................................................................
Находящ се в ..........................................................., излага следното становище:

I. Начин на изпълнение на премахването:
......................................................................................................................................................
......................................................................................................................................................
......................................................................................................................................................
II. Срок за изпълнение на принудителното премахване:
.......................................................................................................................................................
.......................................................................................................................................................
.......................................................................................................................................................
III. Стойност на премахването: ........................................... лв., в която не е включен ДДС.

Работна група:                                                           
                                                                                     
1. ........................................... (...................)
2. ........................................... (...................)
3. ........................................... (...................)
4. ........................................... (...................)

Одобрил: 
Красимира Анастасова – кмет на община Долни чифлик / упълномощено лице 
(...................................................................................)

Приложение № 3 към чл. 19, ал. 7

КОНСТАТИВЕН ПРОТОКОЛ
за установяване състоянието на ВПО преди започване на принудителното изпълнение на заповед за премахване

Днес ………… г., работна група в състав: 
1. .......................................................................... на длъжност.............................................

2. .......................................................................... на длъжност.............................................
  
3. .......................................................................... на длъжност.............................................

1.  .......................................................................... в  качеството си на изпълнител по
Заповед № ............/................... г., в присъствието на:

1. ....................................................................................................
2.  ...................................................................................................
3. ....................................................................................................
4. ....................................................................................................

в .......................ч. се събра за принудително изпълнение на Заповед № ......../...................г.
на  кмета на община Долни чифлик  за премахване на ВПО: ...............................................
......................................................................................................................................................
находящ се в ...............................................................................................................................
изграден от ..................................................................................................................................
......................................................................................................................................................
работната група установи, че ВПО е/не е опразнен от строителна еханизация, хора, 
пожаро- и взривоопасни материали, горива и смазочни материали, вещества с абразивно действие и други общоопасни средства , малотрайни продукти и материали, оборудване на собственика на ВПО и др. в срока за доброволно изпълнение.

В .............. ч. се пристъпи към принудително изпълнение на заповедта за премахване на
ВПО…………………………………….

Присъствали:                                                                Съставили:
1. .............................................. (...............)                  1. .............................................. (...............)
2. .............................................. (...............)                  2. .............................................. (...............)
3. .............................................. (...............)                  3. .............................................. (...............)
4. .............................................. (...............)                  4. .............................................. (...............)

Приложение № 4 към чл. 19, ал. 10

КОНСТАТИВЕН ПРОТОКОЛ
за установяване състоянието на ВПО след приключване на принудителното изпълнение на заповед за премахване на ВПО

Днес, ………… г., работна група в състав: 
1. .......................................................................... на длъжност.............................
2. .......................................................................... на длъжност.............................
3. .......................................................................... на длъжност.............................
4..................................................................................... в качеството си на изпълнител 

по Заповед № .........../...................... г.,
в присъствието на:

1. ......................................................................................................................................;
2. ......................................................................................................................................;
3. ......................................................................................................................................;
4. ......................................................................................................................................;
в присъствието на:
в ........... ч. приключи принудителното изпълнение на заповед за премахването на ВПО:
...........................................................................................................................................,
находящ се в .....................................................................................................................
изграден от .......................................................................................................................
Заповед № ............../................ г. на   Кмета  на  община  Долни чифлик  е  изпълнена 
и ВПО е премахнат.
Площадката е в следното състояние:
.............................................................................................................................................
.............................................................................................................................................
.............................................................................................................................................

Присъствали:                                                        Съставили:
1. .............................................(...............)            1................................................. (.................)
2. .............................................(...............)            2................................................. (.................)
3. .............................................(...............)            3................................................. (.................)
4. .............................................(...............)            4................................................. (.................)

Приложение № 5 към чл. 20., ал. 1

ПРОТОКОЛ
за извършените разходи по принудително изпълнение на заповед за премахването на ВПО

Днес, ............... г.,
1. ..............................................................................................................................................
........................ в качеството си на изпълнител по принедителното изпълнение на Заповед № ........../................... г. за премахване на ВПО:  ...................................................................................................................,
находящ се в ......................................................................................................................., и
2. .................................................................... на длъжност.....................................................
3. .................................................................... на длъжност.....................................................
4. .................................................................... на длъжност.....................................................
 
след извършена проверка установиха, че при премахването на ВПО са изпълнени следните видове работи (по предварителната количествено-стойностна сметка):

Всичко:.................
ДДС:.....................

Общо:....................

Съставили:

1..........................................(..................)         2..........................................(..................)

3..........................................(..................)         4...........................................(..................)

Одобрил: 
Красимира Анастасова – кмет на община Долни чифлик / (упълномощено лице) 
(...................................................................................)